14/03/2022 | Administración LocalMunicipal
A Coruña
Educación
Bases da convocatoria do programa educativo “A Coruña no mundo 2022: ACORE X”

BASES REGULADORAS PARA A SELECCIÓN DE TÉCNICOS/AS SUPERIORES EN F. P. ESPECÍFICA PARA A SÚA PARTICIPACIÓN NO PROGRAMA EDUCATIVO MUNICIPAL BOLSAS EUROPA FP-PROXECTO ACOREUROPA X (Proxecto de Mobilidade Erasmus+, realizado no marco do Programa de Aprendizaxe Permanente, segundo o convenio co Servicio Español para la Internacionalización de la Educación –SEPIE– do Ministerio de Educación) 1. OBXECTO. As presentes bases teñen por obxecto a selección de titulados/as nos ciclos formativos de grao superior que se indican na base quinta, para participar no programa Bolsas Europa FP-Proxecto ACOREUROPA X, incluído no programa Erasmus+ con código de proxecto 2019-1-ES01-KA108-062488 y n.º de proxecto 2020-1-ES01-KA103-079061.2. DESCRICIÓN. O obxectivo deste programa é promover a aprendizaxe e a formación profesional de mozas e mozos en Europa, así como o coñecemento do idioma e a cultura doutros países, mediante a concesión de bolsas para á realización de prácticas formativas de tres meses en empresas de diversos países de Europa: Francia ou Malta, Italia, Irlanda, Portugal e República Checa ou Austria. A duración das prácticas formativas será de 90 días. A estadía comezará e terminará un día antes e outro despois das prácticas. O calendario será de setembro a decembro de 2022 e, excepcionalmente, no caso de posibles modificacións do calendario por causa da pandemia do covid 19 ou a incorporación de novas persoas seleccionadas para cubrir posibles baixas, de febreiro a maio de 2023. O programa na súa primeira convocatoria oferta 14 bolsas, cos seguintes destinos: â 2 bolsas en francés en Francia (Burdeos) ou en inglés en Malta (Gzira). â 4 bolsas en inglés en Irlanda (Cork). â 2 bolsas en inglés en República Checa (Praga) ou Austria (Viena, pode ser en alemán). â 3 bolsas en italiano en Italia (Padua). â 3 bolsas en portugués en Portugal (Lisboa). Non obstante, o órgano competente poderá variar a súa distribución en función da competencia lingüística das persoas seleccionadas e da existencia de empresas axeitadas ao seu perfil profesional e académico nos destinos solicitados. O Concello resérvase o dereito a realizar o cambio de países de destino en función das posibles restricións de acceso que se podan producir pola evolución da pandemia do covid-19 nos países previstos. O programa inclúe os servizos seguintes para cada participante: a) As viaxes e desprazamentos de ida e volta desde A Coruña até a poboación de destino. b) O aloxamento no país correspondente durante o período da estadía. c) Axuda económica para financiar a manutención durante a estadía. d) Seguro de asistencia sanitaria e de responsabilidade civil. e) Contrato de formación non laboral por unha empresa do país correspondente durante un período de 90 días. f) Titorización da estadía e das prácticas formativas por persoal especializado, tanto da empresa coma da organización intermediaria no país de destino. g) Realización, como mínimo, de dúas xornadas de preparación específica para as persoas participantes no programa. h) Preparación lingüística, con acceso a un curso en liña nos idiomas dos países de destino, a través da plataforma “OLS” da EU. i) Todas as medidas hixíenico-sanitarias contra o covid 19 nos xuntanzas organizadas polo Concello da Coruña. j) Tramitación da documentación diante do SEPIE.3. PUBLICIDADE E TRANSPARENCIA. A selección do alumnado participante por parte do Concello realizarase en réxime de concorrencia competitiva. Esta selección realizarase de acordo cos principios de publicidade, transparencia, obxectividade e non discriminación aplicando os criterios de valoración fixados nestas bases. O procedemento para a selección do alumnado iniciarase de oficio, mediante a correspondente convocatoria aprobada polo órgano competente do Concello que se publicará na páxina web municipal (www.coruna. gal/educacion) e no Boletín Oficial da Provincia da Coruña. Será a través da citada páxina onde o Servizo Municipal de Educación realizará as comunicacións aos participantes, sendo responsabilidade destes a consulta desta para obter a información relativa a: listaxes, prazos, convocatorias de xuntanzas e outras cuestións relacionadas co programa.4. CONTÍA. As persoas participantes no programa recibirán en concepto de bolsa unha axuda económica destinada a financiar os gastos de manutención no país de destino e que será aportada polo Concello da Coruña. A súa contía será de 1.500,00 €, coa retención tributaria que corresponda. Ademais dos gastos de desprazamento dende A Coruña ata o país de destino; o aloxamento no país de destino; e un seguro de asistencia sanitaria e de responsabilidade civil.5. REQUISITOS PARA PARTICIPAR.5.1. Ter finalizados os estudos de ciclo superior de FP e ter superada a Formación en Centros de Traballo (FCT) ou os estudos de cursos de especialización oficiais no último ano, en decembro de 2021 e ata xuño de 2002. No caso dos titulados en xuño de 2022, a súa participación quedará supeditada á xustificación de ter rematado o ciclo e superada a FCT ou rematado o curso de especialización.5.2. Ter a titulación de técnico/a superior nalgún dos ciclos formativos de grao superior ou curso de especialización impartidos nos centros asociados ao programa:  CIFP Ánxel Casal  CIFP Imaxe e Son  CIFP Paseo das Pontes  CIFP Someso  IES A Sardiñeira  IES Eusebio da Guarda  IES Fernando Wirtz  IES Ramón Menéndez Pidal  IES Urbano Lugrís 5.3. Estar en situación de desemprego ou ter escasa experiencia profesional na titulación de FP cursada.5.4. Ter a pauta completa de vacinación contra o Covid-19 correspondente a idade das persoas candidatas.6. CRITERIOS DE BAREMACIÓN DAS SOLICITUDES. A baremación das solicitudes realizarase sobre a base da documentación facilitada polas persoas solicitantes e da engadida ao expediente a resultas da consulta de datos entre administracións. O Concello resérvase a potestade de requirir calquera outra documentación que estime precisa para o resultado do proceso. Os criterios de baremación aplicables serán os seguintes: 6.1. A cualificación media final no ciclo formativo, até 10 puntos de acordo coa seguinte táboa: Media de 10…………………….10,00 puntos Media de 9,99 - 9,90.………….9,80 Media de 9,89 - 9,80….………….9,60 Media de 9,79 - 9,70…….…….9,40 Media de 9,69 - 9,60…………….9,20 Media de 9,59 - 9,50……….……9,00 Media de 9,49 - 9,40……….……8,80 Media de 9,39 - 9,30…….………8,60 Media de 9,29 - 9,20……….……8,40 Media de 9,19 - 9,10………….…8,20 Media de 9,09 - 9,00……….……8,00 Media de 8,99 - 8,90…………….7,80 Media de 8,89 - 8,80…………….7,60 Media de 8,79 - 8,70…………….7,40 Media de 8,69 - 8,60…………….7,20 Media de 8,59 - 8,50…………….7,00 Media de 8,49 - 8,40…………….6,80 Media de 8,39 - 8,30……….……6,60 Media de 8,29 - 8,20…………….6,40 Media de 8,19 - 8,10…………….6,20 Media de 8,09 - 8,00…………….6,10 Media de 7,99 - 7,90…………….6,00 Media de 7,89 - 7,80…………….5,80 Media de 7,79 - 7,70…………….5,60 Media de 7,69 - 7,60…………….5,40 Media de 7,59 - 7,50…………….5,20 Media de 7,49 - 7,40………………5,00 Media de 7,39 - 7,30………………4,80 Media de 7,29 - 7,20………………4,60 Media de 7,19 - 7,10………………4,40 Media de 7,09 - 7,00………….…4,20 Media de 6,99 - 6,90…………….4,00 Media de 6,89 - 6,80………………3,80 Media de 6,79 - 6,70………………3,60 Media de 6,69 - 6,60………………3,40 Media de 6,59 - 6,50………………3,20 Media de 6,49 - 6,40…………….3,00 Media de 6,39 - 6,30…………….2,80 Media de 6,29 - 6,20………………2,60 Media de 6,19 - 6,10………………2,40 Media de 6,09 - 6,00………………2,20 Media de 5,99 - 5,90…………….2,00 Media de 5,89 - 5,80………………1,80 Media de 5,79 - 5,70………………1,60 Media de 5,69 - 5,60………………1,40 Media de 5,59 - 5,50…………….1,20 Media de 5,49 - 5,40…………….1,00 Media de 5,39 - 5,30…………….0,80 Media de 5,29 - 5,20………….…0,60 Media de 5,19 - 5,10…………….0,40 Media de 5,09 - 5,00…………….0,20 6.2. A cualificación do idioma estranxeiro, de acordo ao nivel de lingua estranxeira adquirido no Marco Común Europeo das Linguas, até 10 puntos, e de acordo a seguinte táboa:  Nivel A1 ou título de graduado en ESO ou certificación equivalente …………. 1,00 punto  Nivel A2 do MCERL ou título de bacharelato ou certificación equivalente…. 2,50 puntos  Nivel B1 do MCERL ou certificación equivalente….…. 5.00 puntos  Nivel B2 do MCERL ou certificación equivalente…. 7,50 puntos  Nivel C1 ou MEDIO do MCERL ou certificación equivalente. 10,00 puntos 6.3. A valoración do informe da titoría do centro onde a persoa solicitante realizase os seus estudos, até 5 puntos. No que se valorarán, de 0,10 a 5 puntos e calcularase a media, dos seguintes aspectos: Motivación. Responsabilidade. Capacidade de iniciativa. Innovación e creatividade. Puntualidade. Potencial para desenvolver con éxito a súa vida laboral. Sociabilidade. Capacidade de adaptación. Capacidade de resolución de problemas. Madureza persoal. Se neste criterio non se obtén un mínimo de 2,00 puntos, a persoa solicitante será excluída do proceso de selección.6.6. No caso de empate na puntuación obtida por unha praza, a Comisión de Valoración aplicará, con carácter preferente e na mesma orde, os criterios anteriores. É dicir, a praza outorgaráselle en primeiro lugar a persoa participante con máis puntos no criterio 6.1. Se continuase o empate, no 6.2. Se aínda así non se resolvese o empate, decidirase por sorteo.6.7. Unicamente valoraranse por parte da comisión os documentos oficiais das entidades públicas e privadas correspondentes, asinados polas persoas responsábeis das certificacións que se esixen. PROCEDEMENTO ADMINISTRATIVO 7. INSCRICIÓN.7.1. O prazo de inscrición e presentación da documentación é de 20 días naturais contados a partir do día seguinte de publicación no BOP destas bases.7.2. As persoas interesadas en participar no programa deberán inscribirse en liña na páxina web municipal www.coruna. gal/educacion a través da ficha específica Bolsas ACOREUROPA X; indicando os destinos para os que solicita a súa participación ordenados por preferencia. Unha vez feita a inscrición, o sistema elabora un xustificante de confirmación cun número de identificación (ID), que será o de referencia de cada expediente no proceso. Posteriormente, a documentación do expediente e copia do xustificante da solicitude asinada pola persoa solicitante deberá presentarse nos rexistros municipais ou en calquera das dependencias a que se refire a Lei 39/2015, do 2 de outubro, de Procedemento Administrativo Común das Administracións Públicas.7.3. A publicidade dos actos do proceso de selección, así como as comunicacións procedentes, realizaranse mediante a publicación na páxina web municipal (www.coruna. gal/educacion), sendo responsabilidade das persoas participantes a consulta periódica da mesma para obter a información relativa a listaxes, prazos, convocatorias de xuntanzas e outras cuestións relacionadas co programa.8. ACHEGA DE DOCUMENTACIÓN.8.1. Documentación das persoas solicitantes: A documentación que se relaciona a continuación ten que presentarase por rexistro (presencialmente –con cita previa- ou por rexistro electrónico https://sede.coruna. gob. es/opensiac/action/tramites? method=enter#l322), dentro do prazo sinalado no punto anterior, acompañada dunha instancia na que se solicite a participación no programa municipal. A instancia deberá estar encabezada pola persoa solicitante e dirixida ao Servizo Municipal de Educación e ir acompañada da seguinte documentación: a) Xustificante da solicitude de inscrición, debidamente cuberta e asinada. b) Fotocopia do DNI/NIE ou pasaporte. c) Fotografía recente tamaño carné. d) Declaración responsábel de estar ao corrente do cumprimento das súas obrigacións tributarias co Concello da Coruña. e) Se for o caso, certificación/s do/s título/s oficiais de idioma/s acadado/s. f) Se for o caso, fotocopia do documento de demandante de emprego. g) CV Europeo (en inglés). h) Carta de motivación (en inglés). i) Application form (en inglés). j) Certificado Covid da Unión Europea de vacinación. As persoas interesadas disporán de modelos dos diferentes documentos na dita web municipal para facilitar a súa presentación.8.2. Os centros educativos presentarán, por cada solicitante que estudase no seu centro, a seguinte documentación:  Certificado do expediente académico.  Informe da titoría do ciclo formativo ou da dirección do centro docente.8.3. Non serán tidos en conta nin valorados os requisitos alegados e non xustificados documental e correctamente tal como se indica, nin os que se aleguen fóra do prazo establecido para esta convocatoria, nin os que conteñan emendas. O Servizo de Educación poderá requirir das persoas solicitantes en calquera intre aclaración da documentación presentada. Será causa de exclusión do procedemento non acreditar oportunamente o cumprimento dos requisitos que permiten a participación no mesmo.9. TRAMITACION E REPARACIÓN DE ERROS. A instrución do procedemento de adxudicación das prazas convocadas corresponde ao Servizo de Educación (SME), que recibirá as solicitudes e comprobará os requisitos esixidos e a documentación acreditativa destes. Unha vez revisada a documentación presentada publicarase unha listaxe de persoas admitidas e non admitidas (indicándose a causa que motiva esta circunstancia). Fronte a esta listaxe abrirase un prazo de 10 días hábiles a partires da publicación na páxina https://www.coruna. gal/educacion para que se emende a falta ou acheguen os documentos requiridos. De non facelo, entenderase que desistiu a súa petición.10. COMISIÓN DE VALORACIÓN. A comisión de valoración estará presidida pola xefatura de Servizo de Educación. Formarán parte dela os seguintes vogais: a xefa de Departamento do Servizo de Educación, un/unha técnico/a do Servizo Municipal de Educación e as direccións ou persoas que as representen dos centros educativos asociados ao Consorcio que o desexen; e exercerá como secretaria unha funcionaria do SME. Este órgano colexiado avaliará as solicitudes de conformidade cos criterios que se determinan nesta convocatoria, e inicialmente emitirá unha proposta de resolución provisional na que se concretará o resultado da avaliación, debidamente motivada, con indicacións das solicitudes admitidas ás que se lles propón a concesión da praza, seguidas das solicitudes que inda cumprindo os requisitos esixidos non obteñan a praza por insuficiencia de puntuación, as cales pasarán a engrosar o “listado de agarda”, finalizando coas solicitudes desestimadas e excluídas con expresión da súa causa. Esta proposta de resolución provisional no crea dereito algún a favor do/a beneficiario/a da praza. Esta Comisión resolverá calquera incidencia e/ou dúbida interpretativa que poidan xurdir na aplicación das bases da presente convocatoria. Fronte ás listas provisionais abrirase un prazo de 10 días, para que, no caso de corresponda, se poidan realizar alegacións ao respecto das puntuacións asignadas, sobre a base da documentación que obre no expediente. De non facelo así teráselle por desistido da súa petición. A comisión de valoración examinará as alegacións presentadas e emitirá informe motivado. No caso de que se produzan sucesivas baixas entre as persoas seleccionadas e que se esgote a listaxe de agarda, procederase a realizar unha nova convocatoria con redución de prazos. As persoas candidatas deberán presentar a mesma documentación que se prescribe nas cláusula 8 destas bases no novo prazo que o Servizo Municipal de Educación estipule; e serán seleccionadas cos mesmos criterios segundo a cláusula 6 destas bases pola Comisión de Valoración.11. CONCESIÓN E RESOLUCIÓN DAS PRAZAS. As listaxes e comunicacións relativas a este programa realizaranse a través da páxina web www.coruna. gal/educacion. A proposta de resolución definitiva recollerá, se procede, as alegacións presentadas. Non se realizarán comunicacións individuais fronte ás mesmas. A proposta emitirase pola Xefatura de Servizo de Educación e incluirá as seguintes relacións definitivas: a) As persoas seleccionadas (tantos como prazas se oferten no programa), sinalando o país de destino. As persoas seleccionadas terán prioridade para optar ao país de destino solicitado para as súas prácticas formativas, de acordo coa orde de adxudicación definitiva. Non obstante, o destino final sempre estará supeditado á existencia de empresas axeitadas ao seu perfil profesional e académico, e á súa capacitación lingüística no idioma de destino. No caso de que non sexa posíbel asignar a praza solicitada pola persoa seleccionada, o SME procurará asignar unha que se axuste o máximo posíbel ás preferencias e perfil desta persoa e respectando, a ser posíbel, a orde preferencia de destinos solicitada na súa ficha de inscrición. b) As persoas que, cumprindo os requisitos, non acada o número de orde que lles permita participar no programa por exceder do número de prazas. Estas persoas constituirán a listaxe de agarda. c) As persoas que non cumpre os requisitos para participar no programa, con expresión sucinta da causa da súa exclusión. A proposta de resolución definitiva elevarase ao órgano competente que resolverá de forma motivada. A firmeza desta proposta quedará condicionada a que: – Estea formalizado un contrato coas empresas intermediarias nos países de destino que garantan a viabilidade do programa; e – A evolución da pandemia, tanto no pais de residencia como no país de recepción, no caso de que existan restricións ou esixencia de requisitos que impidan o desenvolvemento do programa.12. ACEPTACIÓNS E RENUNCIAS. Unha vez publicada a resolución definitiva, as persoas seleccionadas disporán dun prazo de 5 días hábiles para a súa aceptación, que deberá ser comunicada por escrito ao SME a través dos rexistros municipais ou en calquera das dependencias a que se refire o artigo 16 da Lei 39/2015, do 1 de outubro, do Procedemento Administrativo Común das Administracións Públicas. Transcorrido o dito prazo sen que se produza tal comunicación entenderase que renuncia a súa participación no programa. De se presentar a comunicación por medio dalgún rexistro non municipal deberase remitir copia escaneada da mesma (co selo de rexistro de entrada) por correo electrónico ao SME (educacion@coruna. gal) dentro do prazo de aceptación. As persoas participantes incluídas na listaxe de agarda substituirán, por orde de puntuación, ás seleccionadas que renuncien á súa participación no programa ou que non poidan participar nel.13. OBRIGAS DAS PERSOAS BENEFICIARIAS. As persoas seleccionadas terán as seguintes obrigas:  A participaren en cantas xuntanzas sexan convocadas polo SME.  A presentaren toda a documentación que lle solicite o SME, en forma e prazo.  A realizaren a proba inicial, o curso de preparación lingüística no idioma do país de destino e a proba final, a través da plataforma OLS.  A manteren unha canle de comunicación fluída co SME.  Unha vez no país de destino, a comportarse dunha maneira correcta, con total respecto os costumes e modo de vida das persoas que habitan no país de destino.  A manteren unha actitude proactiva de cara á consecución dos obxectivos do programa.  A reembolsaren a bolsa total ou parcialmente se non presentan o informe final en liña. O incumprimento destas obrigas implicará a exclusión do programa, logo da resolución motivada polo órgano competente.14. BAIXA DO PROGRAMA.14.1. As persoas seleccionadas que tiveran aceptado a participación no programa e que desexen causar baixa deberán presentar un escrito de renuncia no prazo que indique o Servizo Municipal de Educación. No caso de renuncia non xustificada, que se presente en data na que non sexa posíbel cubrir a baixa cunha persoa en listaxe de agarda, poderá dar lugar á esixencia de reintegro da bolsa e dos gastos xerados até ese momento. Se reintegrará a contía da bolsa salvo cando existan razóns xustificadas e sobrevidas (enfermidade grave, accidente.) posteriores ao cobro da dita bolsa. En ningún caso se considerará causa xustificada a obtención dunha bolsa de estudos ofertada por outra Administración ou entidade.14.2. O Concello poderá acordar a baixa por incumprimento das obrigas establecidas nestas bases, entre elas: a) A falsidade da documentación ou condicións requiridas para a concesión da participación no programa ou a ocultación daquelas que tivesen impedido esta concesión, sen prexuízo das responsabilidades legais nas que se puideran incorrer. b) A incompatibilidade ou inadaptación para permanecer no programa. c) A falta de comunicación de calquera circunstancia que perturbe a estancia das persoas participantes en cada país de destino. d) As ausencias inxustificadas do lugar de traballo poden supor a expulsión da empresa e do programa. e) A expulsión do aloxamento por mal comportamento. f) Calquera tipo de comportamento antisocial, incluíndo abuso de alcohol ou drogas. g) Se non compren as condicións do convenio de subvención (salvo que non completasen as actividades previstas no estranxeiro por unha causa de forza maior). h) A aceptación por parte do Servizo Municipal de Educación da proposta razoada de baixa cursada pola empresa contratada polo Concello que presta o servizo de xestión do programa e polas empresas intermediarias nos países de destino. As baixas no programa acordaranse por resolución do órgano municipal competente e notificaranse á persoa interesada de acordo co previsto na Lei 39/2015, do 1 de outubro, do Procedemento Administrativo Común das Administracións Públicas e poderán incluír a obriga de reintegro dos gastos ocasionados no programa pola persoa participante.14.3. Unha vez comezada a estadía no país de destino, as persoas seleccionadas non poderán deixar o programa sen causa xustificada e sen ter obtido autorización da empresa e da organización intermediaria no país de destino. No caso de que unha persoa participante decidise pola súa libre iniciativa abandonar o programa antes da súa finalización e sen autorización, o custe íntegro da viaxe de regreso será da súa responsabilidade. Porén, a contratista deberá prestarlle o apoio necesario para garantir a súa seguridade durante esta viaxe. Ademais, o Concello poderá esixir a devolución dos gastos incorridos desde que lle concedera a bolsa. No caso de deixar o programa de forma anticipada por causa xustificada de forza maior, non sería considerado abandono, polo que no tería que reembolsar a bolsa.15. RECURSOS. Fronte a esta convocatoria e as resolucións administrativas que se adopten na súa execución cabe interpoñer, no prazo dun mes, desde o dia seguinte a súa publicación ou notificación, recurso potestativo de reposición perante o órgano que as ditou, ou ben directamente recurso contencioso-administrativo no prazo de dous meses.16. PROTECCIÓN DE DATOS. Os datos persoais facilitados neste formulario, indispensables para a xestión da convocatoria, incorporaranse a un ficheiro para os exclusivos efectos de xestionar adecuadamente o “Programa municipal de BOLSAS EUROPA FP-PROXECTO ACOREUROPA X”. O Concello da Coruña ten a condición de responsable deses datos e asume todas as obrigas derivadas da normativa europea sobre protección de datos de carácter persoal e das demais disposicións vixentes nesta materia. A lexitimación do tratamento deses datos está baseada no consentimento expreso das persoas interesadas en participar no programa e no exercicio lexítimo das competencias legais do Concello da Coruña no ámbito da educación, conforme coa normativa de réxime local e sectorial aplicable. O prazo de conservación dos datos facilitados será o necesario para a completa execución do programa, incluído o prazo de prescrición a efectos de posibles responsabilidades derivadas da actividade ou do dito tratamento. Os datos serán obxecto de cesión á empresa adxudicataria da xestión do programa municipal de BOLSAS EUROPA FP-PROXECTO ACOREUROPA X, que asume expresamente as responsabilidades que como encargada do tratamento deses datos lle corresponden. Poderán ser cedidos tamén a outras Administracións públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade.17. CONDICIÓNS DA PARTICIPACIÓN NO PROGRAMA. A concesión definitiva da bolsa quedará condicionada:  Á adxudicación e formalización dos contratos de xestión cas empresas intermediarias nos países de destino.  Ás posibles restricións ou esixencia de requisitos que impidan o desenvolvemento do programa ou aconsellen, por motivos de saúde pública e de protección das persoas seleccionadas, a súa suspensión.  Ao cumprimento dos requisitos esixidos por cada país de destino para participar no programa de intercambio (referidos a: estado de saúde, nivel de idiomas, cualificación profesional,.) das persoas seleccionadas.  Á existencia dunha empresa de prácticas axeitada á titulación de cada persoa participante. O Concello resérvase o dereito a revogar ou deixar sen efecto a resolución a resolución da convocatoria ou, se é o caso, a da adxudicación, se se da algunha das condicións sinaladas que impidan o seu desenvolvemento. A adquisición de dereitos polo beneficiario da bolsa queda, polo tanto, condicionada polo sinalado nos parágrafos anteriores sen que de lugar, no caso de que se dea algunha destas circunstancias, a indemnización de ningún tipo por parte do Concello. A presentación da solicitudes implica a aceptación das bases da convocatoria e das condicións establecidas polo Concello, o SEPIE e as normas dos programas Erasmus+ para a participación neste programa de intercambio. A Coruña, 9 de marzo de 2022. O concelleiro de Educación, Memoria Histórica, Innovación, Industria e Emprego Jesús Javier Celemín Santos